# data[].attributes.headline
ילדה מעוררת השראה

# data[].attributes.subject
ילדה מעוררת השראה

# data[].attributes.attachment_link.readable_text
הרעב של ראו לפתור בעיות בעולם רק גבר, והיא חלמה רחוק על צרות כמו מחלת הזיקה שבדיוק התפרצה באיים באוקיינוס השקט. ואז ב־2014 התחולל אסון קרוב יותר לבית - זיהום המים במישיגן. ראו ראתה איך הוריה המודאגים בודקים בעצמם את מי השתייה בבית, והבחינה בבעיות בשיטות הקיימות לאיתור רעלנים: בדיקות המעבדה היו יקרות והצריכו המתנה ארוכה של שבועיים לתוצאות, ואילו הבדיקות הביתיות לא היו מהימנות מספיק. ראו רצתה למצוא פתרון פשוט וביתי לאיתור עופרת במים, והחליטה לצלול למחקר עצמאי ברחבי האינטרנט. כך היא נתקלה בטכנולוגיה חדשנית, שמבוססת על ננו־חיישני פחמן, והחליטה שצריך לבדוק אם היא תתאים גם למטרה שלה. עכשיו רק נדרש לשכנע אנשים להקשיב לילדה בת 10 בלי שום רקע רשמי בתחום.

"הייתי זקוקה להדרכה ולמעבדה", היא סיפרה בריאיון לסדרת הרשת של גוגל "SEARCH ON". "כשמצאתי מי שיסכים לתת לי מקום במעבדה, חזרתי הביתה ושאגתי מאושר".

המפתחות למעבדה הזאת היו בידיה של ד"ר סלניי הרננדז־רואיז (Hernandez Ruiz), מנהלת המחקר בחברת המים של דנבר, שנתנה לראו את ההזדמנות הראשונה. "גיטנג'לי היא מדענית מדהימה. היא באה אלינו לחברה לעשות פרזנטציה על המכשיר שלה, והתחברנו מיד", אומרת הרננדז־רואיז ל"מוסף כלכליסט". "שתינו נהנות מהתהליך המדעי ומהיכולת ליישם את הידע שלנו כדי לעזור לקהילות שלנו ולסביבה".
כיצד השתכנעת לחלוק מעבדה עם ילדה בת 10?
"התרשמתי מההתנהלות שלה, שהיא ממש כמו של אדם מבוגר. היא הציגה את הרעיון שלה למכשיר טיהור מים ברהיטות, והפגינה יכולות ומיומנויות מפותחות בהיבטים טכניים שונים - יש בה שילוב כישורים של מהנדסת, מדענית ומעצבת. ולכן היה זה לגמרי טבעי לתת לה שטח במעבדה שלנו כדי לעודד את הפיתוח שלה הן כמדענית והן כפרט בעל תרומה לקהילה הגלובלית".
כיצד התנהל תהליך העבודה שלכן? מה גרם לך לכלול אותה בתהליך במקום פשוט להגיד: "תודה על הרעיון, עכשיו תני למבוגרים לעבוד"?
"אמנם גיטנג'לי היא ילדה מבחינת גילה, אבל הידע המדעי שלה עולה על זה של תלמיד קולג' ממוצע. היא האדם הכי ידען, רהוט ואכפתי שאי פעם הכרתי. כשמחברים בין התכונות האלה לבין העניין והנחישות שלה לחולל שינוי בחברה - אי אפשר ואפילו אסור להפנות לזה את הגב, צריך ללמוד מזה. בסשנים שלנו שאלנו הרבה שאלות ושיפרנו את המכשיר שהציעה, שהיה רעיון מקורי שלה. עבדנו גם על טכניקות במעבדה וסיפקנו לה חומרים כדי שתוכל לבצע ניסויים שונים. למדנו על הפוטנציאל הבלתי רגיל שיכול להיות לאדם כל כך צעיר, ובתקווה, למדנו גם לוותר על ההטיה המקושרת לשונות, במקרה הזה מדענית וילדה צעירה מאוד".

בתום כמה חודשי עבודה היה בידיה אבטיפוס של מכשיר שניתן להדפיס במדפסת תלת־ממד, עם זרוע בעלת חיישנים לזיהוי עופרת במים שמשדרת בבלוטות' את תוצאת הבדיקה לאפליקציית אנדרואיד (שאף אותה פיתחה ראו). וכך בתוך כמה שניות המשתמש מקבל תשובה: האם המים בטוחים, מזוהמים מעט או מזוהמים מאוד.

הפיתוח המוצלח הוביל חברות ענק לחזר אחרי ראו: ב־2017, כשהיא בת 11 בלבד, היא זכתה באתגר המדען הצעיר של הארגונים Discovery Education ו־3M, שבצדו פרס כספי בסך 25 אלף דולר. שנה לאחר מכן, כשהציגה את "טתיס" בכנס היזמים Makers, היא גייסה 25 אלף דולר נוספים עבור הפיתוח שלו. בימים אלה היא בוחנת אפשרויות לשיתוף פעולה עם כמה חברות מסחריות בנוגע לייצור המוני של טתיס, "ובתקווה המכשיר יגיע למדפים בסוף השנה הבאה", היא אומרת.

# data[].attributes.attachment_link.title
ריאיון עם הילדה הכי חכמה בעולם | מוסף כלכליסט

# data[].attributes.attachment_link.description
הרעב של ראו לפתור בעיות בעולם רק גבר, והיא חלמה רחוק על צרות כמו מחלת הזיקה שבדיוק התפרצה באיים באוקיינוס השקט. ואז ב־2014 התחולל אסון קרוב יותר לבית - זיהום המים במישיגן. ראו ראתה איך הוריה המודאגים בודקים בעצמם את מי השתייה בבית, והבחינה בבעיות בשיטות הקיימות לאיתור רעלנים: בדיקות המעבדה היו יקרות והצריכו המתנה ארוכה של שבועיים לתוצאות, ואילו הבדיקות הביתיות לא היו מהימנות מספיק.

# data[].attributes.attachment_link.description
‎הוראה מקוונת - שימוש בכלים טכנולוגיים בהוראה‎ has 3,041 members. ‎ברוכים הבאים! למידה מרחוק, חלום ישן שלי - מציאות חדשה של רבים מהמורים! שמי שגית חדד ואני מורה כבר 25 שנים, בעלת תואר שני בטכנולוגיה...

# data[].attributes.attachment_link.title
קניות ללא שקיות

# data[].attributes.attachment_link.title
ללא נגישות לנכים

# data[].attributes.attachment_link.title
כלים חד פעמיים

# data[].attributes.attachment_link.title
דעות גירוש פליטים

# data[].attributes.attachment_link.title
גירוש פליטים